Document ID: /roh_data/filtered/fineweb-2-filterrobots_roh.jsonl.gz/14971

Suenter ch'il traffic vers il sid ha chaschunà il cumenzament da la fin d'emna per colonnas da record avant il portal nord dal tunnel da Gottard, è il traffic vers nord il glindesdi da Tschuncaisma a mezdi anc stà relativamain quiet. Curt avant las 23:00 è la colonna tranter Quinto ed Airolo sa schliada. Oz suentermezdi aveva Viasuisse anc spetga che las colonnas vegnian anc pli lungas vers saira. Ma il maximum è stà cuntanschì cun radund 5 kilometers enturn las 16:30.
Il tunnel dal San Bernardino è vinavant serrà. Il traffic fin 3,5 tonnas vegn svià sur il Pass dal San Bernardino. Fin ussn'ha Viasuisse anc annunzià naginas colonnas sin quel traject.
RR novitads 14:00+